Looking4you - Member Profile: FF255
The perfect husband makes a lot of money by spending all his time with his wife...
Mpumalanga; Limpopo; Gauteng; North-West; Free State, South Africa
Afrikaans; Danish; Dutch; English; French; German; Norwegian; Swedish
Ek is 'n regte dwarstrekker wat altyd op soek is na 'n alternatiewe manier om na dinge te kyk as die hoofstroom. Waarskuwing: dis 'n gegewe dat jy meningsverskille met my gaan hê... Ja, ek het heelwat outydse waardes en Christelike norme wat ek volg. Ek is die stil soort wat min praat, en liewer net woorde sê wat 'n verskil maak.
Ek werk gans en al te hard, maar kom darem gereeld genoeg by Crossfit uit. Soms kom ek uit die stad uit en in die natuur, waar my hart weer kan asem haal. Ek lees bitter graag en sukkel om by 'n boekwinkel of biblioteek verby te stap.
Ná Rommel gaan driebeenhase jaag het in die hondehiernamaals, het ek nie weer kans gesien vir 'n vierbeenkameraad nie - ek sorg tans net vir 2 kapokhane wat andersins in iemand se kastrol sou beland het.
Blykbaar 'n INTJ, maar ek meet my sukses nie in die hoeveelheid geld wat ek kan bymekaarmaak of status wat mense aan my toeken nie - eerder daarin of ek die wêreld en sy mense (en veral dié naby my) in 'n beter toestand kan laat as wat ek hulle gekry het.
Ek stel belang in wat in jou hart lewe en in jou verstand draai, nie hoe goed jy kan grimeer of hoe 'n duur handsak jy dra nie. Soos die oorgrote meerderheid mans is ek sonder 'n sesde sintuig gebore en het nie 'n benul wat in ander mense se koppe aangaan nie. Daarom heg ek uiterste waarde aan openlike, reguit en eerlike kommunikasie, sonder al die doekies wat mense dink hulle moet omdraai. Sien jy kans daarvoor?
En, sien jy kans om al die hartjie/soulmate-idees wat hierdie webblad in mens se kop sit, weer heeltemal uit te skuif en net mens-tot-mens te praat sonder die gedurige oorwegings of jy aanvaarbaar genoeg oorkom en of die ander persoon jou droomman is?
Dames wat op soek is na 'n "suksesvolle, ambisieuse" man (lees: finansier van cn gemaklike leefstyl) word sukses toegewens met hulle verdere soektog.